Sretan je moj Grad!

Jedne davne tmurne noći, 3. veljače 971. godine Mlečani su pokušali okupirati moj Grad. Bacili su sidra podno kule svetog Ivana i u Staroj luci ispod Revelina.
Pravili su se da trebaju kupiti namirnice za nastaviti putovanje. Svoje špijune obukli su u mornare koji su nadzirali Grad. Mornari su brojali čuvare na zidinama i motrili radnje, ne sluteći da netko i njih motri.
Taj netko, bio je Vlaho. Pitate se kako?! Ovako ...
Jedan svećenik imenom Stojko koji se šetao gradskim ulicama, hodeći sve do crkve sv. Stjepana, ugledao je otvorena crkvena vrata. Ušao je s nelagodom ne znajući tko je unutra. Iz tame mu je prišao starac sa štapom i biskupskom kapom na glavi koji mu je rekao da obavijesti gradske oce da će Grad napasti Mlečani. Stojko mu se zahvalio i zamolio ga da mu se bar predstavi, ali on je samo rekao da je Vlaho.
Stojko je otrčao obavijestiti gradske oce, vrata od Grada su se odmah zatvorila i pojačala se straža na zidinama.
Mlečani su ubrzo shvatili da su otkriveni i da im je propao plan. Ukrcali su se nazad na svoje brodove, podigli sidra i otplovili daleko u noć.
Dubrovčani su otada zahvalni Vlahu, proglasili smo ga našim zaštitnikom i svake godine obilježavamo festu njemu u čast. Od tada sveti Vlaho ne nosi samo štap, već i moj Grad na dlanu svoje lijeve ruke i štiti ga sve ove godine. Sretan je moj Grad!

Hvala ti, sveti Vlaho!

Ime i prezime učenika: Borna Bjelopera

Razred: 6.a

Škola: Osnovna škola Montovjerna